CELEX: 62010FN0101
Language: mt
Date: 2010-10-15 00:00:00
Title: Kawża F-101/10: Rikors ippreżentat fil- 15 ta’ Ottubru 2010 — Massez et vs Il-Qorti tal-Ġustizzja

29.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 30/63
            
         Rikors ippreżentat fil-15 ta’ Ottubru 2010 — Massez et vs Il-Qorti tal-Ġustizzja
   (Kawża F-101/10)
   ()
   2011/C 30/124
   Lingwa tal-kawża: il-Franċiż
   
      Partijiet
   
   
      Rikorrenti: Lieven Massez (Lussemburgu, il-Lussemburgu) u oħrajn (rappreżentanti: A. Coolen, J.-N. Louis u E. Marchal, avukati)
   
      Konvenuta: Il-Qorti tal-Ġustizzja tal-Unjoni Ewropea
   
      Suġġett u deskrizzjoni tal-kawża
   
   Annullament tal-istqarriji ta’ regolarizzazzjoni tar-remunerazzjoni tar-rikorrenti għall-perijodu minn Lulju sa Diċembru 2009 u tal-istqarriji ta’ remunerazzjoni stabbiliti mill-1 ta’ Jannar 2010 fil-kuntest tal-aġġustament annwali tar-remunerazzjonijiet u tal-pensjonijiet tal-uffiċjali u aġenti oħra abbażi tar-Regolament tal-Kunsill (UE, Euratom) Nru 1296/2009, tat-23 ta’ Diċembru 2009.
   
      Talbiet tar-rikorrenti
   
   
               —
            
            
               jannulla d-deċiżjoni tal-kumitat għall-ilmenti tal-Qorti tal-Ġustizzja tad-29 ta’ Ġunju 2010 li tiċħad l-ilmenti tar-rikorrenti mressqa kontra l-istqarriji ta’ regolarizzazzjoni tar-remunerazzjoni tagħhom għall-perijodu minn Lulju sa Diċembru 2009 u kontra l-istqarriji ta’ remunerazzjoni stabbiliti mill-1 ta’ Jannar 2010;
            
         
               —
            
            
               sa fejn dan ikun neċessarju, jannulla d-deċiżjonijiet tal-Qorti tal-Ġustizzja li jistabbilixxu stqarriji ta’ regolarizzazzjoni tar-remunerazzjoni tar-rikorrenti għall-perijodu minn Lulju sa Diċembru 2009 u tal-istqarriji ta’ remunerazzjoni stabbiliti mill-1 ta’ Jannar 2010;
            
         
               —
            
            
               jikkundanna lill-Qorti tal-Ġustizzja tħallas lir-rikorrenti l-arretrati tar-remunerazzjoni, flimkien mal-interessi moratorji;
            
         
               —
            
            
               jikkundanna lill-Qorti tal-Ġustizzja għall-ispejjeż.